Хәерле көн хөрмәтле президиум,коллегалар**.(1 слайд)**

 Иң әүвәл үзем белән таныштырып узыйм. Мин Филипова Миләүшә Наил кызы,Яңа Усы мәдәният йортында 2009 елдан бирле директор вазифасын башкарам.

 **(2 слайд)** Яңа Усы мәдәният йорты үз эшчәнлеген район мәдәният йорты уставы нигезендә алып бара.

 Һәр киләсе ел өчен төзелгән план нигезендә айлык планнар төзелә. Мәдәният йортының эшчәнлеге дә шушы план нигезендә башкарыла.

**(3 слайд)** Яңа Усы мәдәният йортында 6 берләшмә эшләп килә. Алар -“Усыкай буйлары” керәшен халык фольклор ансамбле,

**(4 слайд)“**Сүрәкә” балалар фольклор ансамбле,

**(5 слайд)** “Керәшен җәүһәрләре” КВН командасы,

**(6 слайд)**үзешчән театр, **(7 слайд)“**Алтын куллар” һәм

 **(8 слайд)“**Салават күпере” балалар бию төркеме берләшмәләре. Әлеге берләшмә членнары мәдәният йортында оештырылган барлык чараларда да актив катнашалар.

 Мәдәният йорты үзенең эшчәнлеген барлык төр социаль катлау кешеләре белән алып бара.

 **(9-10 слайдлар)** Ел дәвамында мәктәпкәчә яшьтәге балалар өчен экскурсияләр, күңелле уеннар, **(11,12,13,14 слайдлар)** 14 яшькәчә балалар өчен викториналар,**(15-16 слайдлар)** яшьләр өчен әңгәмәләр, тематик дискотекалар уздырылып тора.

 **(17-18 слайдлар)**Һәр мәдәният йортына авыррак тартылучы катлам ул –урта буын кешеләре. Эштән арып-талып,йорт мәшәкатенә чумган бу төркем халыкны мәдәният йортына концерт-спектакльлләр генә тартып китерә дисәм дә ялгыш булмас.**(19,20,21,22 слайдлар**) Ә менә өлкән буын белән эш алып баруы бүгенге көндә авыр түгел. Авылыбызның данын еракларга тараткан “Усыкай буйлары” керәшен халык фольклор ансамбленә өлкән яшьтәге апалар бик яратып йөриләр .

 Ел дәвамында мәдәният йортында күп кенә тематик кичәләр узды.

1. Гашыйклар көненә “Син һәм мин”**(23 слайд)**
2. Смотр концерты**,(24 слайд)**
3. Халыкара хатын-кызлар көнендә “Иң гүзәл ханым” конкурсы**,(25 слайд)**
4. Көлке көне уңаеннан “Яшик әле елмаеп”,**(26 слайд)**
5. Бөек Җиңү көненә бәйрәм концерты**,(27 слайд)**
6. “Кичке уен”(**28 слайд)**
7. “Прощай лето”(**29 слайд)**
8. Өлкәннәр көне уңаеннан “Бу тормышны мин бик яратам” **(30-31 слайд)**
9. Укытучылар көне уңаеннан әдәби-музыкаль кичә **(32 слайд)**
10. 2015 елда лаеклы ялга чыгучыларга багышланган “Лаеклы ял килеп җиткәч” исемле кичәләрне авыл халкы бик яратты.**(33 слайд)**

 **(34-35 слайдлар)** 2015 ел Бөек җиңүнең 70 еллыгы белән истәлекле булды. Ел дәвамында китапханә мөдире белән берлектә тыл һәм хезмәт ветераннарының өйләрендә булып тордык. Хәлләрен белеп, йорт эшләрендә булышып, матбугат яңалыклары белән таныштырдык.

 **(36,37,38слайдлар)** Авыл гына түгел,район халкының яраткан бәйрәме “Питрау” бу елда да шаулап узды. Бәйрәмне район мәдәният йорты үзешчәннәр коллективы җыр-биюләр белән ямьләндерде. Күңелле уеннарга ,җыр-биюләргә бай булган бәйрәм,мәдәният йорты каршында дискотека белән дәвам итте.

**(39 слайд)** Бәйрәмгә кунак булып Минзәлә районы Мәлкән авылыннан “Мәлкәнәй” керәшен фольклор ансамбле килде. Алар да Усылылырга үзләренең репертуарында булган җыр-биюләрен бүләк иттеләр.

 **(40-41 слайдлар)** Бер ел икенчесе белән алышынган яңа ел кичендә мәдәният йортында “Хуш киләсең Яңа ел!”исемле музыкаль кичә узды.

 Яңа елга һәркем яңа өметләр баглый. Бездә дә бар андый өметләр.1968 елда төзелгән мәдәният йортыбыз 1984 елдан бирле капиталь ремонтсыз эшли. 2014 елда “Доступная среда” программасы нигезендә керү ишекләре алыштырылды, санузел, пандус көйләнде. Бу чорда төзелгән клубларга караганда безнең мәдәният йортының сакланышы әле бик яхшы. Бары тик ишек –тәрәзәләр искергән ,түбәнең берничә өлешеннән язын су үтә һәм электр кабельлләрен алыштырырга кирәк

 Яңаны төзегәнче барны сакласак яхшырак булыр дип саныйм мин. Район җитәкчелеге дә минем фикер белән килешеп, Яңа Усы мәдәният йортына киләчәктә капиталь ремонт керер дигән өметтә калам.

 **(42 слайд)** Игътибарыгыз өчен зур рәхмәт.